P r í l o h a  6

Informácia o finančných dopadoch rozšírenia mandátu Výboru ministrov a posilnenia jeho exekutívy verzus zriadenia Štátnej agentúry na prevenciu problémov s alkoholom 

A.	Rozšírenie mandátu Výboru ministrov pre drogové závislosti a kontrolu drog  (VM DZKD) a jeho exekutívy – Generálneho sekretariátu

Postavenie Generálneho sekretariátu ako exekutívy VM DZKD

Podľa platného štatútu VM DZKD jeho exekutíva je Generálny sekretariát, zriadený pri Úrade vlády SR, ktorý zodpovedá za realizáciu prijatých záverov výboru a koordináciu aktivít pri plnení Národného programu boja proti drogám. Sekretariát plní zároveň úlohy spojené s organizačným a administratívno-technickým zabezpečovaním činnosti výboru.

Navrhovaná organizačná zmena a jej zdôvodnenie:
1.	Odbor Generálny sekretariát Výboru ministrov pre drogové závislosti a kontrolu drog: Realizácia NPBD spočíva na koordinácii znižovania dopytu po drogách – prevencie, liečby a resocializácie, ktoré sa kumulujú do jediného pracovného miesta, pričom minimum je odčlenenie prevencie. K miestu na sledovanie, tvorbu a pripomienkovanie legislatívy, ktorá sa týka legálnych a nelegálnych drog, je tiež treba vyčleniť ďalšie, ktorého náplň bude tvoriť koordinácia oblasti znižovania ponuky drog a presadzovania práva. Koordinácia v oblasti zahraničných vzťahov a medzinárodnej spolupráce si tiež na zvládnutie agendy s inštitúciami EÚ, Rady Európy, aj s orgánmi OSN, ktoré koordinujú postupy proti legálnym i nelegálnym drogám na celosvetovej úrovni (UNDCP, WHO), taktiež personálne posilnenie, pretože uvedené požiadavky nemôže v plnom rozsahu splniť jeden pracovník na báze kumulácie funkcií.
2.	Odbor národného monitorovacieho centra pre drogy: Ústredný uzol Drogového informačného systému (ÚU DIS), začlenený do Úradu vlády SR ako súčasť Generálneho sekretariátu Výboru ministrov. ÚU DIS plní vlastné úlohy na národnej i na medzinárodnej úrovni, kde bol deklarovaný ako oficiálny kontaktný bod voči Európskemu monitorovaciemu centru pre drogy a drogovú závislosť (EMCDDA), keď Slovensko cestou ministerstva zahraničných vecí požiadalo o členstvo v tejto oficiálnej agentúre EÚ ešte pred vstupom do Únie. Primerané personálno-technické vybavenie ÚU DIS je rozhodujúci faktor pre plné členstvo Slovenskej republiky v EMCDDA ako oficiálnej agentúre EÚ ešte v období pred vstupom.
3.	Odbor prevencie problémov s alkoholom: Prijatím Národného akčného plánu pre problémy s alkoholom sa rozširuje mandát Výboru ministrov aj na alkohol ako legálnu drogu, a teda je nevyhnutné v súlade s tým zmeniť jeho štatút, personálne a technicky posilniť Generálny sekretariát a dať mu dostatočné kompetencie na presadzovanie takto rozšíreného mandátu.

Návrh novej organizačnej štruktúry Generálneho sekretariátu 
vzhľadom na rozšírený mandát Výboru ministrov 

Pozn.: Predpokladaná štruktúra GS po rozšírení mandátu aj na alkohol ako legálnu drogu, s predpokladom postupného dopĺňania stavu pracovníkov v roku 2003 do plného stavu.

Odhad finančnej náročnosti zriadenia odboru pre prevenciu problémov s alkoholom

Odbor prevencie problémov s alkoholom v Sekcie medzirezortnej koordinácie pre drogy

I. Účelovo viazané finančné prostriedky na realizáciu úloh a projektov 		        Národného akčného plánu pre problémy s alkoholom.........................................45 000 tis. Sk

II. Výdavky na správu sekcie GS celkovo............................................................ 1 898 tis. Sk
v tom:
1.Bežné výdavky (600) = 1 648 tis. Sk
z toho:
- mzdy, platy, služobné príjmy a OOV (610)  = 1 140 tis. Sk
- príspevky do poisťovní a NÚP
  pre 5 zamestnancov nového odboru (620) = 433 tis. Sk 
- odmeny za posudky a náhrady cestovného (630) = 75 tis.Sk 

2. Kapitálové výdavky na vybavenie odboru (700) = 250 tis. Sk

Spolu:.........................................  46 898 tis. Sk

Odbor prevencie problémov s alkoholom je možné zriadiť v plnom personálnom obsadení až po nadobudnutí platnosti zákonnej úpravy o odvode 1% príjmov z predaja alkoholu, avšak je tiež možné vyčleniť na jeho zriadenie iné voľné finančné prostriedky (napr. z privatizácie alebo z rezervy vlády SR), ak vláda SR takéto rozhodnutie prijme.

Odbor národného monitorovacieho centra pre drogy má päť tabuľkových miest a jeho zriadenie je predmetom ďalšieho materiálu na rokovanie vlády SR, súvisiaceho s plnením acquis communautaire – a jeho plné personálne obsadenie je plánované od 1.1. 2003. 

Odbor Generálny sekretariát Výboru ministrov pre drogové závislosti a kontrolu drog bude možné personálne posilniť podľa navrhovanej schémy až po navýšení položky v návrhu štátneho rozpočtu na rok 2003, t.j. od 1.1. 2003.

B.	Štátna agentúra na prevenciu problémov s alkoholom – zriadenie
(v zmysle výsledku pripomienkového konania sa predkladá len v perspektívnej rovine)
Postavenie Agentúry v systéme štátnej správy

Dňa xx.yy. zzzz bola na základe uznesenia vlády č. ......... a s aplikáciou Čl. 3, ods. (3)1 Štatútu Úradu vlády SR o pôsobnosti Úradu zriadená Štátna Agentúra na prevenciu a riešenie problémov zapríčinených alkoholom (ďalej len Agentúra), a to ako rozpočtová organizácia (Alternatívy: podľa ods. (3) príspevková organizácia; podľa ods. (4) ) iná ako rozpočtová alebo príspevková).
Agentúra je napojená na štátny rozpočet prostredníctvom rozpočtovej kapitoly Úradu vlády SR v položke odvodu 1% zo spotrebnej dane za alkoholické nápoje a zodpovedá za realizáciu Národného akčného plánu pre problémy s alkoholom (NAPPA).
Riaditeľa Agentúry vymenováva na základe konkurzu predseda Výboru ministrov pre drogové závislosti a kontrolu drog (alternatíva: vedúci Úradu vlády SR). Funkčné obdobie riaditeľa Agentúry je 5 rokov.
Agentúra pozostáva z troch oddelení: prevencie a vzdelávania; liečby a doliečovania; monitoringu a výskumu. Okrem riaditeľa má Agentúra 21 pracovníkov: po 6 na 3 oddelenia, plus sekretárka a ekonóm s kumulovanou funkciou mzdového účtovníka.

1V rozsahu svojej pôsobnosti môže úrad zriaďovať rozpočtové organizácie a príspevkové organizácie.

Odhad finančnej náročnosti zriadenia Agentúry

I. Účelovo viazané finančné prostriedky na realizáciu úloh a projektov 		        Národného akčného plánu pre problémy s alkoholom.........................................45 000 tis. Sk

II. Výdavky na správu Agentúry celkovo............................................................. 6 435 tis. Sk
v tom:
1.Bežné výdavky (600) = 5 485 tis. Sk
z toho:
- mzdy, platy, služobné príjmy a OOV (610)  = 3 800 tis. Sk
- príspevku do poisťovní a NÚP
pre 22 zamestnancov Agentúry (620) = 1 435 tis. Sk 
- odmeny expertom za posudky a náhrady cestovného (630) = 250 tis. Sk 

2. Kapitálové výdavky (700) = 950 tis. Sk

Spolu:..........................................  51 435 tis. Sk

Záver

Odhadovaná finančná náročnosť zriadenia Agentúry by bola vyššia o 4 537 tis. Sk ako a zmena Generálneho sekretariátu na Sekciu medzirezortnej koordinácie pre drogy a rozšírenie o odbor prevencie problémov s alkoholom. Z tohoto hľadiska sa to javí krátkodobo výhodné, avšak s malým počtom pracovníkov, ktorí pravdepodobne nebudú stačiť reálne zvládnuť celý rozsah úloh NAPPA. 

Ak by sa v roku 2003 po vyhodnotení efektívnosti plnenia Národného akčného plánu pre problémy s alkoholom ukázala potreba zriadenia Štátnej agentúry, musí to vyplynúť buď z novely zákona, alebo priamo z nového zákona, ktorý by taxatívne stanovil jej postavenie v systéme štátnej správy, ako aj zdroje na jej financovanie.

Výhodou zriadenia Agentúry by bola právna subjektivita, prehľadné financovanie, lepší dosah na lokálnu úroveň a mimovládne organizácie, ako aj dostatočný počet pracovníkov na zvládnutie úloh NAPPA.
Predpokladom by bolo, v prípade jej zriadenia Úradom vlády SR, vyčlenenie pracovných priestorov – buď v objekte Úradu vlády (čo je pravdepodobne nepriechodné), alebo v rámci tých objektov v rezorte zdravotníctva, či v rezorte školstva, ktoré sa priebežne uvoľňujú pri redukcii siete zdravotníckych alebo školských zariadení a dostávajú sa často mimo akýkoľvek vplyv štátu.
V inom prípade by bolo potrebné rátať s navýšením nákladov o kúpu objektu pre agentúru.